**ПРОЕКТ НА ДОГОВОР**

**за възлагане на обществена поръчка**

**№ …………………………………………………….**

Днес, …………………………, в гр. София, между:

**НАРОДНОТО СЪБРАНИЕ НА РЕПУБЛИКА БЪЛГАРИЯ**, София, 1169, пл. Народно събрание" 2, ЕИК по БУЛСТАТ № 000695018, идентификационен № по ДДС: BG 000695018, представлявано от Стефана Караславова на длъжност главен секретар, оправомощена със Заповед № АД-750-05-180 от 21.11.2017 г., и от Бойка Цонкова - главен счетоводител, от една страна, наричано за краткост ВЪЗЛОЖИТЕЛ,

и

………………………………………., със седалище и адрес на управление: ………………………………, ЕИК /код по Регистър БУЛСТАТ ………………………………….. и ДДС номер ………………………………………, представляван/а/о от …………………………………………………………………………………………………

(имена на лицето или лицата, представляващи изпълнителя, в качеството на ……………………[длъжност/и на лицето или лицата, представляващи изпълнителя], съгласно ……………………[документ или акт, от който произтичат правомощията на лицето или лицата, представляващи изпълнителя – ако е приложимо),

наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

**на основание чл. 112 и следващите по раздел ІІ, гл. Тринадесета от Закона за обществени поръчки (ЗОП)** и Заповед № ……………………………… на ВЪЗЛОЖИТЕЛЯ за определяне на ИЗПЪЛНИТЕЛ след проведена открита процедура за възлагане на обществена поръчка с предмет: „Доставка на електрическа енергия и изпълнение функциите на координатор на стандартна балансираща група за обекти, управлявани от Народното събрание“, както и на основание 11, т. 4 от Правилата за търговия с електрическа енергия (ПТЕЕ), издадени от Държавната комисия за енергийно и водно регулиране,

се сключи този договор („**Договора**/**Договорът**“) за следното:

I. ПРЕДМЕТ НА ДОГОВОРА

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да доставя нетна електрическа енергия и да изпълнява функциите на координатор на стандартна балансираща група за обекти, управлявани от Народното събрание, по обособена позиция № 1: „Доставка на електрическа енергия средно и ниско напрежение и изпълнение функциите на координатор на стандартна балансираща група за обекти с почасови средства за търговско измерване в гр. София, гр.Банско и гр.Велинград“.

**(2)** От датата на договора ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата - непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/приходи по балансирането ще са за сметка на **ИЗПЪЛНИТЕЛЯ.**

**(3)** **ИЗПЪЛНИТЕЛЯТ** ще осъществява дейностите при условията на този договор, съгласно изискванията на **ВЪЗЛОЖИТЕЛЯ,** посочени в Техническата спецификация – Приложение № 1 към настоящия договор, и съгласно Техническото си предложение в процедурата по възлагане на обществената поръчка – Приложение № 2.

**(4)** В случай на необходимост в рамките на срока на действие на договора, ВЪЗЛОЖИТЕЛЯТ може да включи нови обекти, за които ще заплаща консумираната електроенергия по договорената с ИЗПЪЛНИТЕЛЯ цена.

II. СРОК И МЯСТО НА ИЗПЪЛНЕНИЕ.

**Чл. 2. (1)** Настоящият договор влиза в сила от датата на завеждането му в деловодството на възложителя и е със срок за изпълнение до 31.05.2020 г., като по отделните обекти дейностите по предмета на договора ще се осъществяват, както следва:

1. За обекти: Сградата на НС, гр. София, пл. „Княз Александър І“ № 1 – СрН; Сградата на НС, гр. София, пл. „Народно събрание“ № 2 – НН, и Хранителен комплекс на НС, гр. София, бул. „Княз Дондуков“ № 2 – НН, изпълнениетоможе да стартира не по-рано от 01.06.2018 г. и е със срок до 31.05.2020 г.;
2. За обекти: Почивна база на НС в гр. Банско – НН, и Лечебно-възстановителна база на НС гр. Велинград, бул. „Вела Пеева“ № 35– НН, изпълнението може да стартира не по-рано от 01.04.2018 г. и е със срок до 31.05.2020 г.

**(2)** Мястото на доставка на нетната електрическа енергия е границата на собственост на следните обекти на Възложителя:

* Сградата на Народното събрание, гр. София, пл. „Княз Александър І“ № 1,– СрН (средно напрежение);
* Сградата на Народното събрание, гр. София, пл. „Народно събрание“ № 2 – НН (ниско напрежение);
* Хранителен комплекс на Народното събрание, гр. София, бул. „Княз Дондуков“ № 2 -НН;
* Почивна база на Народното събрание в гр. Банско – НН;
* Лечебно-възстановителна база на НС гр. Велинград, бул. „Вела Пеева“ № 35– НН.

III. ЦЕНА И НАЧИН НА ПЛАЩАНЕ.

**Чл. 3. (1)** Цената за доставка на един **кWh** нетна активна електрическа енергия е: ………… (……………. *словом*) лева, без ДДС, съответно ……….с ДДС, съгласно Ценовото предложение на **ИЗПЪЛНИТЕЛЯ –** Приложение № 3 към договора. В тази цена се включват цената за доставка на нетна активна електрическа енергия, разходите по балансиране и прогнозиране на потреблението, администриране на часовите графици за потребление и обмен на информация, както и разходите по всички други дейности, свързани с участието на възложителя на свободния пазар на електрическа енергия. В тази цена не се включват акциз, цена за задължения към обществото и дължим ДДС, както и утвърдени от КЕВР цени за пренос и достъп по електропреносната мрежа, за достъп до и пренос по електроразпределителната мрежа и други дължими преки и косвени данъци, определени от компетентни органи.

**(2)** Максимално допустимата стойност на настоящия договор е 636 000 (шестстотин тридесет и шест хиляди) лева без ДДС и включва: стойността на доставената и изразходвана електрическа енергия, отчетена по измервателните уреди за всеки обект, акциз и задължения към обществото.

**(3)** ВЪЗЛОЖИТЕЛЯТ не заплаща на ИЗПЪЛНИТЕЛЯ такса за участие в балансиращата група.

**(4)** ВЪЗЛОЖИТЕЛЯТ не заплаща допълнително суми за излишък и недостиг.

**(5)** Плащането на доставената и изразходвана нетна активна електрическа енергия, отчетена по измервателните уреди за обектите, включени в настоящата обособена позиция, се извършва в левове, по цена съгласно съответното ценово предложение на изпълнителя, с начислени ДДС, акциз и цена за задължения към обществото, в срок до 30 (тридесет) календарни дни, считано от датата на представяне на данъчна фактура-оригинал.

**(6)** ВЪЗЛОЖИТЕЛЯТ извършва плащанията в левове, по банков път, по следната сметка на Изпълнителя:

IBAN:

BIC:

Банка:

Титуляр на сметката:

**(7)** При промяна на банковата сметка, посочена от **ИЗПЪЛНИТЕЛЯ**, преди извършване на дължимото плащане, същият уведомява **ВЪЗЛОЖИТЕЛЯ** писмено в 3-дневен срок от настъпване на промяната. В случай че не уведоми **ВЪЗЛОЖИТЕЛЯ** в този срок, плащането по посочената в договора сметка се счита за валидно извършено.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 4. (1)** ИЗПЪЛНИТЕЛЯТ има право:

1. Да получи уговорената цена за доставеното количество електрическа енергия при условията и в сроковете, посочени в настоящия договор;
2. Да иска от ВЪЗЛОЖИТЕЛЯ необходимото съдействие за осъществяване на дейностите по договора, включително предоставяне на нужната информация и документи за изпълнение на договора.

**(2)** ИЗПЪЛНИТЕЛЯТ е длъжен:

1. Да доставя на ВЪЗЛОЖИТЕЛЯ необходимите количества електрическата енергия при спазване изискванията на Закона за енергетиката, Правилата за търговия с електрическа енергия (ПТЕЕ), Правилата за измерване на количеството на електрическа енергия (ПИКЕЕ) и всички приложими нормативни разпоредби;
2. Да извършва доставката на енергия с необходимото качество в мястото на доставка по чл. 2, ал. 2 за денонощие, месец и за целия срок на договора;
3. Да включи обектите на Възложителя в стандартна балансираща група без Възложителя да заплаща такса за участие;
4. Да извършва всички необходими действия, съгласно действащите ПТЕЕ, така че да осигури непрекъснатост на електроснабдяването при изпълнението на договора, както и така че да не бъде отстранен от пазара на балансираща енергия;
5. В качеството на координатор на балансиращата група да осигурява прогнозиране на потреблението на обекта на ВЪЗЛОЖИТЕЛЯ и да извършва планиране и договаряне на конкретни количества нетна електрическа енергия съгласно ПТЕЕ като: изготвя почасови дневни графици за доставка на електрическа енергия за обекта на Възложителя, като графиците следва да съобразяват очаквания часови товар; изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ; потвърждава от името на Възложителя графиците за доставка в системата за администриране на пазара на оператора на електроенергийната система; осигурява отговорността по балансиране, като урежда отклоненията от заявените количества за всеки период на сетълмент в дневните графици за доставка и тяхното заплащане;
6. Да прилага система за енергиен мониторинг и средствата (собствени или наети) за измерване и комуникация, чрез които го осъществява, съгласно Техническото си предложение (Приложение № 2);
7. Да предоставя на ВЪЗЛОЖИТЕЛЯ поисканите от него информация, данни или документи, свързани с изпълнението на договора;
8. Да третира всички документи и информация, предоставена или станала му известна във връзка с изпълнението на договора, като поверителни. ИЗПЪЛНИТЕЛЯТ няма право да публикува или предоставя на трети лица информация, свързана с договора, без предварителното писмено съгласие на Възложителя. ИЗПЪЛНИТЕЛЯТ се задължава да върне при поискване от страна на ВЪЗЛОЖИТЕЛЯ всички предоставени му документи и носители на информация;
9. Да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788). Подизпълнителите нямат право да превъзлагат една или повече от дейностите, които са включени в предмета на договора за подизпълнение. След сключване на договора и най-късно преди започване на изпълнението му ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката в срок не по-късно от 2 (два) работни дни от настъпването им.

**(3)** При изпълнението на настоящия договор ИЗПЪЛНИТЕЛЯТ и подизпълнителите (в случай че ползва такива) спазват императивната разпоредба на чл. 115 ЗОП.

**(4)** Лицата, упълномощени от ИЗПЪЛНИТЕЛЯ, да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват документи по настоящия договор, са

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 5. (1)** ВЪЗЛОЖИТЕЛЯТ има право:

1. Да изисква информация, данни или документи, свързани с изпълнението на договора;
2. Да осъществява текущ контрол по изпълнението на договора без това да пречи на оперативната дейност на изпълнителя.

**(2)** ВЪЗЛОЖИТЕЛЯТ е длъжен:

1. Да заплаща на ИЗПЪЛНИТЕЛЯ доставеното количество електрическа енергия при условията и в сроковете, посочени в настоящия договор;
2. Да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия договор.

**(3)** Лицата, упълномощени от ВЪЗЛОЖИТЕЛЯ, да отговарят за изпълнението на договора, да поддържат пряка и постоянна връзка с ИЗПЪЛНИТЕЛЯ и да подписват документи по настоящия договор, са

VI. ПРЕХВЪРЛЯНЕ НА СОБСТВЕНОСТТА И РИСКА

**Чл. 6. (1)** Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

**(2)** ИЗПЪЛНИТЕЛЯТ поема всички разходи, свързани с доставянето на електрическата енергия, и носи риска от недоставянето на договорените количества в мястото на доставка.

**(3)** ВЪЗЛОЖИТЕЛЯТ поема всички разходи, свързани с получаването и използването на електрическата енергия, и носи риска за погиването на договорените количества след постъпването им в мястото на доставка.

VII. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ

**Чл. 7 (1)** Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и ПИКЕЕ и действащите правила за измерване на количеството електрическа енергия.

**(2)** Средствата за търговско измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.

VIII. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ

**Чл. 8 (1)** Отчитането чрез средствата за измерване се извършва в сроковете и съгласно изискванията, определени в ПТЕЕ и ПИКЕЕ.

**(2)** Количествата електрическа енергия, продадени и закупени по този договор, се определят съгласно данните, предоставени от собствениците на средства за търговско измерване.

**(3)** При установяване на различия между доставените и фактурираните количества и след направено искане от другата страна всяка от страните е длъжна да предостави на другата страна в срок от 3 (три) работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.

IX. ГАРАНЦИЯ ЗА ИЗПЪЛНЕНИЕ

**Чл. 9.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 [пет] % (пет на сто) от максимално допустимата стойност, посочена в обявлението за поръчката, а именно 31 800 (тридесет и една хиляди и осемстотин) лева („**Гаранцията за изпълнение**“), която служи за обезпечаване на изпълнението на задълженията на ИЗПЪЛНИТЕЛЯ по Договора.

**Чл. 10. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (седем) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват по избор на ИЗПЪЛНИТЕЛЯ:

**1.** Внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 11 от Договора; и/или;

**2.** Предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

**3.** Предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: Българска народна банка

BIC: BNBGBGSD

IBAN: BG49 BNBG 9661 3300 1707 01.

**Чл. 12. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**1.** Да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ, и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че изпълнителят не е изпълнил задълженията си по настоящия договор и/или ги е изпълнил неточно;

**2.** Да бъде със срок на валидност до 30.06.2020 г.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 13. (1)** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на ИЗПЪЛНИТЕЛЯ, като не може да бъде използвана за обезпечение на отговорността на изпълнителя по друг договор;

**2.** да бъде със срок на валидност до 30.06.2020 г.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 14. (1)** Гаранцията за изпълнение се освобождава в срок до 10 (десет) дни след изтичане срока на договора, при условие че не са налице основния за нейното задържане и/или усвояване.

**(2)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 6 от Договора;

**2.** когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

**3.** когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице или изпращане на писмено уведомление до застрахователя.

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 15.** ВЪЗЛОЖИТЕЛЯТ има право да усвои гаранцията за изпълнение, когато ИЗПЪЛНИТЕЛЯТ не е изпълнил задълженията си и/или ги е изпълнил неточно - частично, забавено и/или некачествено. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ от неизпълнението или неточното изпълнение. От гаранцията могат да се усвоят суми от неустойки и обезщетения.

**Чл. 16.** Във всеки случай на усвояване на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за усвояването и неговото основание. Усвояването на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 17.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 18.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

X. ОТГОВОРНОСТ ПРИ НЕИЗПЪЛНЕНИЕ

**Чл. 19 (1)** При неизпълнение по този договор всяка от страните дължи обезщетение за причинени вреди при условията на българското гражданско и търговско законодателство.

**(2)** При виновна забава на ИЗПЪЛНИТЕЛЯ при осъществяване на задълженията му по договора същият дължи на ВЪЗЛОЖИТЕЛЯ неустойка в размер 0,5 % на ден върху изплатената от предходния месец сума до отстраняване на неизпълнението (но не повече от 30 % процента). Неустойката не освобождава ИЗПЪЛНИТЕЛЯ от изпълнение на задълженията му по настоящия договор.

**(3)** При забава на плащане ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,5 % върху неиздължената сума за всеки просрочен ден, но не повече от 30 % (тридесет процента).

**(4)** В случая по чл. 20, ал. 3, т. 3 от договора ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за щетите, възникнали от подписване на договора, но не повече от 4000 (четири хиляди) лева.

**(5)** За неизпълнение на отделни задължения по този договор, извън изирчно договореното в него, неизправната страна дължи на изправната страна неустойка в размер 3 (три) минимални месечни работни заплати за страната за всеки конкретен случай. При пълно неизпълнение ИЗПЪЛНИТЕЛЯТ дължи неустойка в размер, равен на размера на гаранцията за изпълнение по чл. 9 от договора.

**(6)** ВЪЗЛОЖИТЕЛЯТ има право да прихване дължимите суми от санкции и неустойки от гаранцията за изпълнение и/или от сумата за плащане.

**(7)** Страните по договора не дължат обезщетение за претърпени вреди и пропуснати ползи, ако те са причинени в резултат на непредвидено обстоятелство.

**(8)** Ако страната, която е следвало да изпълни свое задължение по договора, е била в забава, тя не може да се позове на непредвидено обстоятелство.

**(9)** „Непредвидено обстоятелство“ по смисъла на този договор е всяко обстоятелство, което е възникнало след сключването на договора, не са могли да бъдат предвидени при полагане на дължимата грижа, не е резултат от действие или бездействие на страните, но правят невъзможно изпълнението при договорените условия.

**(10)** Страната, която не може да изпълни задължението си поради непредвидено обстоятелство, е длъжна в седемдневен срок от настъпването му да уведоми другата страна в какво се състои то и какви са възможните последици от него. При неуведомяване в срок съответната страна дължи обезщетение за вреди.

XI. ПРЕКРАТЯВАНЕ НА ДОГОВОРА

**Чл. 20 (1)** Договорът се прекратява:

1. С изтичане срока на договора и с изпълнение на всички задължения по него;
2. Предсрочно при достигане на максимално допустимата стойност по чл. 3, ал. 2 от договора;
3. Предсрочно по взаимно съгласие, изразено в писмена форма;
4. Предсрочно при настъпване на обективна невъзможност за изпълнение на възложената работа.

**(2)** Възложителят може да развали договора с 10 (десет) дневно предизвестие в случаите, в които Изпълнителят системно (три и повече пъти) нарушава задълженията си по договора, прекъсне или забави виновно изпълнението му с повече от 3 (три) дни. В този случай ИЗПЪЛНИТЕЛЯТ дължи неустойка в общ размер по 1000 (хиляда) лева за всеки от месеците, оставащи от датата на развалянето на договора до края на срока по чл. 2, ал. 1 от договора.

**(3)** Възложителят може да прекрати договора без предизвестие:

**1.** при неизпълнение на чл. 4, ал. 3 от договора;

**2.** при условията на чл. 118 от Закона за обществените поръчки, в това число на чл. 5, т. 3, б. „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

**3.** ако в резултат на обстоятелства, възникнали след сключването му, не е в състояние да изпълни задълженията си.

XII. СЪОБЩЕНИЯ

**Чл. 21. (1)** Всички съобщения във връзка с този договор са валидни, ако са направени в писмена форма.

**(2)** Адресите на страните по договора са:

На ИЗПЪЛНИТЕЛЯ: , ; тел.: ;

факс: ; e-mail:

На ВЪЗЛОЖИТЕЛЯ: гр. София 1169, пл. „ тел: 02/ ; 02/

факс: 02/ e-mail:

**(3)** Когато някоя от страните е променила адреса си, посочен по-горе, или лицата за контакти по договора, без да уведоми за новия си адрес другата страна, поканите и съобщенията ще се считат за връчени и когато са изпратени на стария адрес.

**(4)** За дата на съобщението се смята:

* датата на предаване - при ръчно предаване;
* датата, отбелязана на пощенското клеймо - при изпращане по пощата;
* датата на изпращане - при изпращане по факс.

XIII. ДРУГИ УСЛОВИЯ

**Чл. 22.** Настоящият договор може да бъде изменян само при условията и по реда на чл. 116 ЗОП.

**Чл. 23.** Застраховките по настоящия договор следва да бъдат направени при застраховател, местно лице в Република България, или установен в държава член на Европейския съюз, или в страна по споразумението за Европейското икономическо пространство, или в Конфедерация Швейцария, или при друг застраховател, който съгласно закона може да осъществява застрахователна дейност в Република България. На ВЪЗЛОЖИТЕЛЯ се представят копия от застрахователни полици за всички сключени застраховки.

**Чл. 24.** Валутата на настоящия договор е български левове. Ако законно платежно средство в Република България стане общата валута на Европейския съюз - еврото, валутата на договора става евро, като сумите по договора се конвертират от левове в евро по официалния курс, по който българският лев се е конвертирал към еврото.

**Чл. 25.** ИЗПЪЛНИТЕЛЯТ, който ползва капацитета на третото лице за доказване на съответствие с критериите, свързани с икономическото и финансовото състояние, отговаря солидарно с него при изпълнение на обществената поръчка. В случай, че ИЗПЪЛНИТЕЛЯТ е обединение по смисъла на ЗОП, участниците в него носят солидарна отговорност за изпълнението на договора.

**Чл. 26.** За срока и при условията на настоящия договор възложителят може да присъединява и нови обекти.

**Чл. 27.** За неуредените с този договор въпроси се прилага действащото законодателство в Република България.

**Чл. 28.** Всички спорове, произтичащи или свързани с този договор, ако не бъдат уредени чрез преговори, ще бъдат окончателно решени по реда на ГПК от съответния компетентен съд.

**Чл. 29.** Договорът и приложенията към него се съставиха и подписаха в два еднообразни екземпляра, по един за всяка от страните.

ВЪЗЛОЖИТЕЛ: ИЗПЪЛНИТЕЛ:

1

2